section_heading: U videoigrama
paragraph_text: Sunkern ima nevjerojatno niske statistike, najniže u svim Pokémon videoigrama. Svi su njegovi atributi u 10% najnižih od svih Pokémona, s vrijednošću od točno 30 bodova. Sunkern je spor, bespomoćan i ima veoma slabe napade, čineći evoluciju u Sunfloru jedinim izborom, koja će se dogoditi kada se Sunkerna izloži Sunčanom kamenu. Kada se razvije, Sunflora dobiva prilično dobre statistike i uči mnogo različitih i moćnih napada prirodnim putem.